Source: http://syndikatoota.blogspot.com/2015/09/
Timestamp: 2019-06-16 10:54:17+00:00
Document Index: 27148344

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΣΥΝΔΙΚΑΤΟ ΟΤΑ ΑΤΤΙΚΗΣ: Σεπτεμβρίου 2015
Μαζική παράσταση στη διοίκηση του ΟΑΕΔ πραγματοποίησε σήμερα Τρίτη 29/9/15
το ΣΥΝΔΙΚΑΤΟ ΟΤΑ ΑΤΤΙΚΗΣ μαζί με σωματεία και επιτροπές αγώνα 5μήνων στους δήμους, διεκδικώντας την άμεση εφαρμογή των σχετικών εγκυκλίων του Υπ. Εργασίας που εκδόθηκαν το προηγούμενο διάστημα, κάτω από τη πίεση και τις δυναμικές κινητοποιήσεις των εργαζόμενων σε ότι έχει να κάνει με τα εργασιακά δικαιώματα των εργαζομένων με 5μηνες συμβάσεις.
Μετά από πίεση του ΣΥΝΔΙΚΑΤΟΥ και των εργαζομένων αντιπροσωπεία συναντήθηκε με τη διοικήτρια του ΟΑΕΔ θέτοντας το πλαίσιο αιτημάτων, όπως για παράδειγμα να ισχύει και για τους εργαζομένους με τις 5μηνες συμβάσεις κανονικά το δικαίωμα χορήγησης κανονικής άδειας, γονικής άδειας ή αναρρωτικής και να παύσει το καθεστώς που ισχύει σήμερα, το οποίο προβλέπει ότι αν λάβουν τέτοιου είδους άδεια επιμηκύνεται η παραμονή τους στο πρόγραμμα ανάλογα τις ημέρες που έκαναν χρήση άδειας χωρίς να αμείβονται για αυτή.
Κάτω από την ανυποχώρητη στάση μας η διοικήτρια του ΟΑΕΔ, και μετά από επικοινωνία που είχε με την γ.γ. του υπουργείου Εργασίας, δεσμεύτηκε ότι άμεσα θα υπάρξει εγκύκλιος του υπουργείου, η οποία θα δίνει σχετική οδηγία στα κατά τόπους υποκαταστήματα του ΟΑΕΔ και τους δήμους, μέσω της οποίας θα γίνεται συγκεκριμένη αναφορά στα παρουσιολόγια των δήμων η δικαιολόγηση της απουσίας του εργαζόμενου στα 5μηνα και να σταματήσει ο διαχωρισμός των εργαζομένων.
Να σημειωθεί ότι ήδη τα ταξικά σωματεία στους ΟΤΑ σε μια σειρά δήμους έχουν επιβάλει την εφαρμογή της εργατικής νομοθεσίας στο σύνολό της και για τους εργαζόμενους στα 5μηνα.
ΟΛΟΙ ΣΤΗ ΜΑΖΙΚΗ ΠΑΡΑΣΤΑΣΗ ΔΙΑΜΑΡΤΥΡΙΑΣ ΣΤΟΝ ΟΑΕΔ. ΟΙ ΣΥΝΑΔΕΛΦΟΙ 5ΜΗΝΙΤΕΣ ΔΕΝ ΕΙΝΑΙ ΔΕΥΤΕΡΗΣ ΚΑΤΗΓΟΡΙΑΣ.
Συνάδελφοι στα προγράμματα Κοινωφελούς Εργασίας συνεχίζουμε τον αγώνα μας. Το προηγούμενο διάστημα με τις δυναμικές κινητοποιήσεις μας καταφέραμε και δεσμεύσαμε το υπουργείο ώστε να βγάλει σχετική εγκύκλιο και όλοι οι εργαζόμενοι να έχουν μέσα ατομικής προστασίας, να ακολουθούν το ίδιο ωράριο με το υπόλοιπο προσωπικό κ.λ.π.
Σήμερα κάνουμε ένα ακόμα βήμα στον αγώνα μας, καλούμαστε να δώσουμε απάντηση και στη Διοίκηση του ΟΑΕΔ που παρά τις δεσμεύσεις του υπουργείου εξακολουθεί να κωφεύει θεωρώντας τους συναδέλφους 5μηνίτες ωφελούμενους και όχι εργαζόμενους με αποτέλεσμα να τους στερεί και τα υπόλοιπα δικαιώματα.
Το ΣΥΝΔΙΚΑΤΟ ΟΤΑ ΑΤΤΙΚΗΣ και οι επιτροπές των 5μήνων στους Δήμους καλούν τα σωματεία και τα σύνολο των εργαζομένων στους δήμους να δώσουν ενιαία δυναμικό παρών τη Τρίτη 29-9-2015 στις 14:30 το μεσημέρι σε μαζική παράσταση στη διοίκηση του ΟΑΕΔ (στα γραφεία του ΟΑΕΔ Εθνικής Αντιστάσεως 8 στον Άλιμο).
Να απαιτήσουμε να σταματήσει ο εμπαιγμός, να εφαρμοστεί η εργατική νομοθεσία στο σύνολο της. Οι συνάδελφοι 5μηνίτες δεν είναι εργαζόμενοι δεύτερης κατηγορίας.
ΚΑΤΩ ΤΑ ΧΕΡΙΑ ΑΠΟ ΤΗ ΚΟΙΝΩΝΙΚΗ ΑΣΦΑΛΙΣΗ
Συνάδελφοι: Την Δευτέρα 28 Σεπτέμβρη στις 2 το μεσημέρι συνεδριάζει η λεγόμενη «Επιτροπή σοφών», δρομολογώντας τα επόμενα χτυπήματα στην Κοινωνική Ασφάλιση, με βάση τη συμφωνία του 3ου μνημονίου. Επιφέρουν το τελειωτικό χτύπημα στην κοινωνική ασφάλιση, φέρνουν νέες επώδυνες ανατροπές στις συντάξεις, στην υγεία και την πρόνοια, συνεχίζουν και ολοκληρώνουν το έγκλημα σε βάρος των ασφαλιστικών δικαιωμάτων ασφαλισμένων και συνταξιούχων.
ΟΛΟΙ ΣΤΗ ΣΥΓΚΕΝΤΡΩΣΗ ΑΛΛΗΛΕΓΓΥΗΣ ΣΤΟΥΣ ΠΡΟΣΦΥΓΕΣ ΚΑΙ ΜΕΤΑΝΑΣΤΕΣ Τετάρτη 23/9/2015 στην πλατεία Κλαυθμώνος ώρα 7.00 μμ
Οι ανταγωνισμοί και οι πόλεμοι των καπιταλιστών για τον έλεγχο των πλουτοπαραγωγικών πηγών και των ενεργειακών δρόμων είναι η αιτία για τον ξεριζωμό εκατοντάδων χιλιάδων ανθρώπων από τις χώρες τους.
Οι ελληνικές κυβερνήσεις, διαχρονικά, έχουν τεράστια ευθύνη γι αυτούς τους πολέμους είτε με την ενεργό συμμετοχή της χώρας στέλνοντας Έλληνες φαντάρους όπου απαιτούν οι «σύμμαχοι μας» σε ΝΑΤΟ και ΕΕ είτε δίνοντας γη και ύδωρ στους φονιάδες των λαών.
Την ίδια στιγμή που συναποφασίζουν το μακέλεμα των λαών προκλητικά και «α λα καρτ» ανοιγοκλείνουν τη στρόφιγγα του Δουβλίνου και της Σένγκεν για να «αποκτήσουν» φτηνό εργατικό δυναμικό για τις αστικές τάξεις των χωρών τους.
Το ταξικό κίνημα και ο λαός έχουν αποδείξει ότι στέκονται αλληλέγγυα στον πόνο των προσφύγων. Δεν είναι παιδιά ενός κατώτερου θεού, είναι άνθρωποι ξεσπιτωμένοι, τους έχουν εκμεταλλευτεί, τους έχουν σκυλοπνίξει και συνεχίζουν να τους ταλαιπωρούν για να τους κάνουν σύγχρονους δούλους.
Δεν το ανεχόμαστε.
Καλούμε όλους τους εργαζόμενους του κλάδου σε αγώνα για:
ΟΛΟΙ ΣΤΗ ΣΥΓΚΕΝΤΡΩΣΗ ΑΛΛΗΛΕΓΓΥΗΣ ΣΤΟΥΣ ΠΡΟΣΦΥΓΕΣ ΚΑΙ
ΜΕΤΑΝΑΣΤΕΣ Τετάρτη 23/9/2015 στην πλατεία Κλαυθμώνος ώρα 7.00 μμ
Με την οργάνωση του αγώνα μας μέσα από τις επιτροπές στους δήμους, τις κατά τόπους παρεμβάσεις μας τόσο στις Δημοτικές Αρχές αλλά και στους τοπικούς ΟΑΕΔ αλλά και την δυναμική συγκέντρωση διαμαρτυρίας τη Παρασκευή 4-9-2015 του ΣΥΝΔΙΚΑΤΟΥ ΟΤΑ ΑΤΤΙΚΗΣ μαζί με τους εργαζόμενους στα ΠΡΟΓΡΑΜΜΑΤΑ ΚΟΙΝΩΦΕΛΟΥΣ ΕΡΓΑΣΙΑΣ, ήρθαν τα πρώτα θετικά αποτελέσματα
Με εγκύκλιο του το υπουργείο με αρ. πρωτ. 414/9-9-2015 διευκρινίζει:
Α) Ότι οι εργαζόμενοι στα προγράμματα Κοινωφελούς Εργασίας (5μηνα) οι οποίοι υπέστησαν εργατικό ατύχημα συνεχίζουν να αμείβονται χωρίς καμία διακοπή και χωρίς υποχρέωση να αναπληρώσουν τις ημέρες κατά τις οποίες απουσιάζουν λόγω του εργατικού ατυχήματος από την θέση που έχουν τοποθετηθεί.
Β) Ότι σε καμία περίπτωση δεν αναστέλλονται οι ευθύνες και οι υποχρεώσεις των επιβλεπόντων φορέων, καθώς και οι θεμελιώδεις έννοιες της Εργατικής νομοθεσίας και της προστασίας των εργαζομένων. Δηλαδή ότι και οι εργαζόμενοι των προγραμμάτων έχουν τα ίδια δικαιώματα με τους υπόλοιπους εργαζόμενους (άδειες κανονικές και αναρρωτικές, μέσα ατομικής προστασίας κ.λ.π.)
Γ) Ότι οι εργαζόμενοι στα προγράμματα Κοινωφελούς Εργασίας (5μήνα) ακολουθούν το ίδιο ωράριο με το Μόνιμο Προσωπικό.
Το ΣΥΝΔΙΚΑΤΟ ΟΤΑ ΑΤΤΙΚΗΣ τη Πέμπτη 10/9/2015 ξανά πραγματοποίησε και νέα παρέμβαση αποσπώντας από την ηγεσία του υπουργείου τη δέσμευση ότι θα καταβληθεί άμεσα το σύνολο των μισθών στους εργαζόμενους στα προγράμματα Κοινωφελούς Εργασίας με την προϋπόθεση ότι έχουν σταλεί τα παρουσιολόγια από τους Δήμους στον ΟΑΕΔ.
Συνάδελφοι σσες 5μηνίτες με τη δυναμική πετυχημένη κινητοποίηση της Παρασκευής έγινε το πρώτο βήμα. Αποδείξαμε ότι δεν κάνουμε πίσω, δεν σταματάμε εδώ, δεν μας τρομάζει η εργοδοτική τρομοκρατία. Ενιαία όλοι οι εργαζόμενοι συνεχίζουμε, ακόμα πιο εντατικά, δυναμώνουμε τον αγώνα μας. Τίποτα δεν μας χαρίσθηκε όλα κατακτήθηκαν ύστερα από οργανωμένους αγώνες. Φέρνουμε τα πάνω κάτω. Δημιουργούμε επιτροπές σε κάθε Δήμο πλάι στα ταξικά Σωματεία αλλά και στο ΣΥΝΔΙΚΑΤΟ ΟΤΑ ΑΤΤΙΚΗΣ.
Τιμωρούμε και με τη ψήφο μας και με τον αγώνα μας όλους αυτούς που θέλουν να επιβάλουν τη αντιλαϊκή πολιτική της Ευρωπαϊκής Ένωσης, διευρύνοντας τις ελαστικές σχέσεις εργασίας. Αυτούς που μας θέλουν να είμαστε μισοάνεργοι ή μισοεργαζόμενοι παρακαλώντας για ένα πιάτο φαί. Δεν κάνουμε πίσω από το δικαίωμα μας στη ΜΟΝΙΜΗ και ΣΤΑΘΕΡΗ ΕΡΓΑΣΙΑ.
ΟΙ ΣΥΝΑΔΕΛΦΟΙ 5ΜΗΝΙΤΕΣ ΕΣΤΕΙΛΑΝ ΜΥΝΗΜΑ ΑΓΩΝΙΣΤΙΚΟ ΑΠΑΙΤΩΝΤΑΣ ΤΑ ΔΕΔΟΥΛΕΥΜΕΝΑ ΤΟΥΣ ΑΛΛΑ ΚΑΙ ΝΑ ΕΧΟΥΝ ΙΣΑ ΔΙΚΑΙΩΜΑΤΑ ΜΕ ΤΟΥΣ ΥΠΟΛΟΙΠΟΥΣ ΕΡΓΑΖΟΜΕΝΟΥΣ
Αθήνα 6-9-2015
ΟΛΟΙ ΣΤΗ ΣΤΑΣΗ ΕΡΓΑΣΙΑΣ ΑΠΌ ΤΙΣ 12:00 ΜΕΧΡΙ ΤΟ ΤΕΛΟΥΣ ΩΡΑΡΙΟΥ ΑΛΛΑ ΚΑΙ ΔΥΝΑΜΙΚΟ ΠΑΡΩΝ ΣΤΗ ΣΥΓΚΕΝΤΡΩΣΗ ΣΤΙΣ 13:00 ΣΤΟ ΥΠΟΥΡΓΕΙΟ ΕΡΓΑΣΙΑΣ
Σήμερα το ΣΥΝΔΙΚΑΤΟ ΟΤΑ ΑΤΤΙΚΗΣ μαζί με τις επιτροπές των 5μήνων που έχουν συσταθεί στους δήμους με απόφαση τους, πραγματοποιούν ΣΤΑΣΗ ΕΡΓΑΣΙΑ από τις 12:00 μέχρι το τέλους ωραρίου με σκοπό την άμεση καταβολή των μισθών τους.
Μετά από καταγγελλίες που δεχτήκαμε από το πρωί από εργαζόμενους. Δήμαρχοι, υπηρεσιακοί παράγοντες αλλά και εργοδοτικοί κυβερνητικοί συνδικαλιστές επιχειρούν να παρεμποδίσουν τους εργαζόμενους να απεργήσουν. Τους ΚΑΤΑΓΓΕΛΛΟΥΜΕ.
Καλούμε τους εργαζόμενους να μην υποκείψουν στην εργοδοτική τρμοκρατία και μαζικά να πάρουν μέρος στη ΣΤΑΣΗ ΕΡΓΑΣΙΑΣ από της 12:00 μέχρι του τέλους ωραρίου αλλά να δώσουν δυναμικό παρών στη συγκέντρωση που θα πραγματοποιηθεί στις 13:00 μπροστά στο Υπουργείο Εργασίας.
ΝΑ ΕΠΑΝΑΠΡΟΣΛΗΦΘΟΥΝ ΤΩΡΑ ΟΙ ΚΑΘΑΡΙΣΤΡΙΕΣ
Αθήνα 1-9-2015
ΣΤΟ ΠΑΡΑ ΠΕΝΤΕ ΚΑΙ ΜΟΝΟ για την φετινή σχολική χρονιά η κυβέρνηση με Πράξη Νομοθετικού Περιεχομένου δίνει την δυνατότητα ανανέωσης των συμβάσεων των σχολικών καθαριστριών και για την επόμενη 2016/17 περνάει στο καθεστώς που διέπει συνολικά τις συμβάσεις στους Δήμους και που απαγορεύει μόνιμες προσλήψεις για το προσωπικό και ΜΕΙΩΝΕΙ ΚΑΤΑ 10% κάθε χρόνο κάθε είδους προσωρινές συμβάσεις που σημαίνει ότι οι καθαρίστριες απολύονται για να μην επαναπροσληφθούν!!
ΟΛΟΙ ΣΤΗ ΣΤΑΣΗ ΕΡΓΑΣΙΑΣ ΤΗ ΠΑΡΑΣΚΕΥΗ 4 ΣΕΠΤΕΜΒΡΗ
10) Καμιά παραχώρηση ή ενοικίαση εργαζομένων πέρα από τους φορείς που προσλήφθηκαν.
ΟΛΟΙ ΣΤΗ ΜΑΖΙΚΗ ΠΑΡΑΣΤΑΣΗ ΔΙΑΜΑΡΤΥΡΙΑΣ ΣΤΟΝ ΟΑΕΔ. ...
ΟΛΟΙ ΣΤΗ ΣΥΓΚΕΝΤΡΩΣΗ ΑΛΛΗΛΕΓΓΥΗΣ ΣΤΟΥΣ ΠΡΟΣΦΥΓΕΣ Κ...
ΟΙ ΣΥΝΑΔΕΛΦΟΙ 5ΜΗΝΙΤΕΣ ΕΣΤΕΙΛΑΝ ΜΥΝΗΜΑ ΑΓΩΝΙΣΤΙΚΟ ...
ΟΛΟΙ ΣΤΗ ΣΤΑΣΗ ΕΡΓΑΣΙΑΣ ΑΠΌ ΤΙΣ 12:00 ΜΕΧΡΙ ΤΟ ΤΕΛ...